Thirrje për Aplikim

Komuna e Mitrovicës në kuadër të projektit “Promovimi i fuqizimit të grave rurale në Kosovë”, i implementuar nga FAO dhe UN Women, dhe i financuar nga Zyra Austriake për Zhvillim (ADA), shpall thirrjen për aplikim për mbështetje me pajisje bujqësore.

Ky projekt synon të:

heqë barrierat strukturore dhe të adresojë normat e dëmshme gjinore,

përmirësojë qasjen në pronësi dhe burime për gratë në sektorin bujqësor dhe sektorët e lidhur me të,

prezantojë teknologji që kursejnë kohë dhe punë,

ofrojë mundësi të reja dhe inovative të financimit për gratë rurale.

Kush mund të aplikojë?

Të drejtë aplikimi kanë gratë që kanë marrë pjesë në trajnimet e organizuara nga projekti.

Afati i aplikimit:

Thirrja do të jetë e hapur nga data 7 Korrik 2025 deri më 21 Korrik 2025, ora 12:00.

Mënyra e aplikimit:

Formularët e aplikimit mund të merren pranë Zyrës së Drejtorisë për Bujqësi në Komunën e Mitrovicës.

Sesion informues:

Për të gjitha gratë e interesuara, do të organizohet një sesion informues më 10 Korrik 2025, duke filluar nga ora 10:00, në Sallën e Kuvendit të Komunës së Mitrovicës.